Seun steeds kritiek ná leeu-aanval | Maroela Media
Kristian Prinsloo (11) is steeds in 'n kritieke toestand in 'n Pretoriase hospitaal nadat hy die naweek deur 'n leeumannetjie in Lephalale (Ellisras) in Limpopo aangeval is.
Sanet Dippenaar, woordvoerder van die Muelmed-hospitaal in Pretoria, het sy toestand Maandag aan Maroela Media bevestig.
"Hy word in die waakeenheid behandel en is aan 'n asemhalingsmasjien gekoppel," het sy gesê.
Dippenaar het gesê sy ouers het versoek om nie in die stadium met die media te praat nie. "Sy ouers en familie is erg getraumatiseerd en die kwessie is sensitief."
'n Gebedsgroep op sosiale media het 'n beroep op mense gedoen om ernstig vir Kristian te bid nadat hy tydens die aanval deur 'n driejarige leeumannetjie bespring en aan die keel gebyt is.
Maroela Media het Sondag berig Kristian is Saterdag op 'n familievriend se landgoed op die oewer van die Mogolrivier in Lephalale deur die leeu aangeval.
Hy is eers by die Mediclinic Lephalale gestabiliseer en geopereer, waarna hy die middag met 'n helikopter van Netcare 911 na Pretoria oorgeplaas is. Sy ouers, Herman en Adri Prinsloo, waak by sy hospitaalbed.
Kristian het erge bytwonde en krapwonde aan en om sy nek opgedoen.
Die eienaar van die landgoed kon nie dadelik vir kommentaar bereik word nie.
Kristian Prinsloo leeu aanval Lephalale
Ons bid dat die Here sy lewe sal spaar. Wys jou – 'n Ouma is liewer vir haar kleinkinders as vir die lewe self. Syhet so dapper opgetree. en het die dood trotseer om haar kleinkind te help. Ek hoop en vertrou julle kind herstel vinnig. Baie sterkte aan julle almal.
Wilde diere gaan altyd eerste vir kinders, want hulle sien dit as'n maklike prooi. Mens kan nooit aanvaar dat 'n wilde dier 100% mak geword het nie. Sy wilde natuur is ingebore, en is altyd onderliggend.
Die Groot Katte kan nooit as "mak" beskou word nie, al word hulle hans grootgemaak. Hulle kan wel in 'n mate "getem" word soos blyk uit talle soortgelyke aanvalle op leeu temmers en -telers in die verlede. 'n Goeie voorbeeld is die voorval toe die bekende wildteler John Varty byna dood is toe sy hans groot gemaakte tier hom destyds aangeval en verskeur het. Die jag instink bly net te sterk. Ons bid vir Kristiaan.
Dis nou 'n bielie van 'n ouma!!
Gou gesond word Kristian!!
Wanneer gaan mense leer dat wilde diere nie jou speelmaatjies is nie? Hoop die seun herstel volkome.
MH ek is bly daar is nog mense wat soos ek voel. Dit is tragies maar wilde diere word NOOIT MAK nie. Hulle hoort in die wildtuin in die natuur. Dit is in hul gene. Hou huis katte aan nie flippen ongediertes nie. Hoop die kind word gesond en die leeus word vrygelaat waar hulle hoort.